In nomine sancte et individue Trinitatis, Patris et Filii et Spiritus-Sancti, amen. Ad perpetuam rei memoriam, Ferricus, Dei gratia Autissiodorensis episcopus, notum facimus universis presentibus pariter et futuris, quod cum pridem nobilis vir dominus Guillelmus Cassinelli miles, frater noster, certam terram, videlicet terras, prata, vineas, nemora, domos, census, redditus, exitus, feuda, nobilitates, justitiam et alia jura, libertates et obventiones quas, quos et que jam diu bone memorie dominus Nicolaus de Arceiis, olim episcopus Autissiodor., predecessor noster, a Johanne de Bello-Loco, cive Autissiodorensi, qui eas, eos et ea in et sub feudo ecclesie nostre, in villa de Saciaco nostre diecesis, tenebat et possidebat, emerat et acquisierat; et post eum reverendus pater dominus Guillelmus de Tota-villa, pro tunc Autissiodorensis, et nunc Lexoviensis episcopus, tenuerat certis mediis et financiis ab executoribus dicti quondam domini Nicolai de Arceiis decem libras perpetui redditus decano et capitulo dicte ecclesie nostre a dicto quondam domino Nicolao et Arceiis, olim predecessore nostro, pro suo anniversario, singulis annis, in dicta ecclesia faciendo, ac certis arreragiis ex legato dicti domini Nicolai eisdem decano et capitulo oneratis, per arrestum et autoritatem parlamenti acquisierat, ipsumque fratrem nostrum militem in feudatarium, pro dicta terra, dicto decem librarum redditu oneram recipere noluimus, sed eandem terram una cum certa obligatione octoviginti librarum Turonensium, in quo dictus Johannes Beaulieu erat, prout adhuc est, dictis quondam domini Nicolai executoribus obligatus, certis mediis et financiis per nos eidem fratri nostro concordatis et solutis, ad manum nostram posuerimus et retinuerimus, prout in nonnullis et diversis super hoc fide confectis litteris, latius et plenius continetur. Hinc est quod nos, considerantes verba canonis dicentis, quod fidelibus non est tam de sollicita quantumcumque inventione fidendum, quam de instantia rationis humilis et devote sperandum, quodque qui parce seminat parce et metet, et qui seminat et largitur in benedictionibus, de benedictionibus et metet in vitam eternam. Itaque jure naturali quo ecclesie sponse nostre afficimur et tenemur, et pro salute et remedio anime nostre parentumque et recommandatorum nostrorum dum lucem habemus providere, ad augmentum jurium et reddituum capituli dicto nostre ecclesie; habita prius per nos cum ipso nostro capitulo et nobiscum super hoc matura deliberatione diligentique, prout de jure nobis licuit atque licet, eandem terram sic acquisitam et per nos retentam, cum omni feodo suo, jure et dominio, ac obligatione dictarum octo viginti librarum Turonensium, per dictum Johannem Beaulieu, ut premittitur debitarum, ad dicti divini cultus augmentum, et pro donatione seu fundatione duodecim missarum de Sancto-Spiritu, singulis annis, quandiu in humanis vixerimus, singulis secundis dominicis cujuslibet mensis, et post obitum nostrum, pro una missa de requiem, singulis diebus lune secundis mensis cujuslibet, ut prefertur, et pro uno anniversario pontificali, singulis annis, die obitus nostri, ad majus altare dicte nostre ecclesie per unum ex canonicis aut tortariis, cum diacono et subdiacono dicte ecclesie, solemniter et perpetuo celebrando a dictis decano et capitulo ad hoc capitulariter congatis, per suas gratiosas litteras nobis concessas, eisdem decano et capitulo, in remunerationem et recompensationem premissorum, per presentes donamus, elargimur et concedimus, de speciali gratia, transferentes in eos omne jus, omnem dominationem, dominium, possessionem et proprietatem quod et quas in ipsa terra sic acquisita dominia et feudo ipsius ac obligatione et debito predictis habuimus et habemus, et qualitercumque habere possumus nos, de ipsis omnibus et singulis per traditionem tam presentium quam titulorum litterarum acquisitionis predicte devestientes, et ipsos decanum et capitulum ex nunc, prout ex tunc, investientes, ipsamque terram, res, jura et bona prefatis decano et capitulo admortizavimus et admortizamus per presentes. In quorum omnium et singulorum fidem et testimonium premissorum, presentes litteras per Michaelem Chequeron, presbyterum Ambianensis diecesis, publicum, autoritate apostolica notarium infra scriptum, et in presentia testium infra scriptorum, fieri et publicari volumus et mandamus, et ad majorem certitudinem eorumdem sigillum nostrum eisdem litteris duximus apponendum; presentibus venerabilibus et discretis viris dominis Petro de Chissiaco, decano, Bertrando Cassinelli, cantore, Guillelmo Inisardi, archidiacono, Guillelmo Nazarie, thesaurario, Marco Giberti, succentore, Guillelmo Mutonis, canonico ecclesie nostre predicte Autissiod., ac nobili viro domino Guillelmo Cassinelli, fratre nostro predicto et Philippo de Campis, baillivo nostro, ad premissa testibus vocatis specialiter et rogatis. Datum in domo nostra episcopali Autissiodorensi, anno Domini millesimo trecentesimo octuagesimo nono, die prima mensis junii. Et ego Michael Choqueron, presbyter Ambianensis diecesis, publicus autoritate apostolica et imperiali notarius, etc.